[Video] Voertuig ploeg deur muur in Jhb‘n Skermskoot uit die video Intelligence Bureau SA het vandeesweek ŉ video op sy Facebook-blad gedeel wat wys hoe ŉ sportnutsvoertuig deur ŉ muur ploeg in Roosevelt Park in Johannesburg. In die video kan gesien word hoe die sportnutsvoertuig ŉ ander motor probeer verbysteek om af te draai, maar dan teen die motor bots, momentum kry en deur die muur ploeg. Die beeldmateriaal wat deur die eienaar van die huis se veiligheidskameras vasgevang is, wys hoe die voertuig met die trefslag van die botsing deur die lug spring en ŉ groot deel van die muur aan skerwe laat spat. Daar kan ook gesien word hoe die lugsakke ontplooi weens die slag waarmee die voertuig die muur tref. Volgens Intelligence Bureau SA het dié voorval op 16 Julie plaasgevind. Die video is al meer as 100 000 keer gekyk. The actual footage from the accident on Preller cnr Fairbairn street, Roosevelt Park. Sunday evening. Posted by Intelligence Bureau SA on Tuesday, July 18, 2017